Har du lyst til å reise ut i verden ?

En unik mulighet ! Bli utvekslingsstudent med Rotary!

**Hvem kan reise?**

* Du skal være mellom 16 og 18 år den dagen du reiser (ikke fylt 18 år på utreisetidspunkt)
* Du skal være sosial og godt motivert for utvekslingsåret, og på de rette premisser
* Ut fra søknaden og intervju med student vil klubb og distrikt vurdere hvem som får reise.

**Hvor kan du reise?**

Vi utveksler med de land Rotary har etablert seg i og som driver med ungdomsutveksling. I tillegg vurderer vi sikkerheten i landet generelt.

Vi utveksler med følgende land:
Australia, New Zealand, Brasil, Argentina, Mexico, Ecuador, Colombia, USA, Canada, Sør-Afrika, Japan, Taiwan, Thailand, Filippinene, Frankrike, Tyskland, Belgia, Sveits, Østerrike, Tsjekkia, Ungarn, Portugal.

**Når kan du reise?**

Norske studenter reiser i juli/august, også til land som starter skoleåret i januar/februar. Det er mottakerlandet som bestemmer eksakt dato.

Oppholdet bør vare minst 11 måneder.
Det er ikke aktuelt å reise hjem på besøk i utvekslingsåret, unntatt ved dødsfall og lignende.

**Klubbens oppfølging**

Larvik øst Rotaryklubb har et fungerende system for oppfølging av den som reiser ut.

**Hva koster det?**

Avhengig av hvilket land du reiser til, vi skiller mellom Europa og utenfor Europa, vil prisen ligge på ca. kr 45.000 utenfor Europa, og mellom 25.000 og 30.000 kroner til land i Europa. Mer informasjon om dette får du av kontaktpersonen i ditt distrikt.

Selv om den mottakende klubben gir deg månedspenger, i dag ca. $100, må du regne med penger til personlig forbruk, gaver og souvenirer og reiser som arrangeres av Rotary. Reisene er frivillige.

**Nærmere informasjon kan fås ved henvendelse til:** Distriksansvarlig for ungdomsutveksling i vårt Rotary distrikt (2290), Tone Kolbenstvedt. e-post: tonko@online.no

eller

Ungdomskontakt i Larvik Øst Rotaryklubb, Helga Alnes, e-post: thelga@online . no

**Søknadsfrist:** Frist for å levere søknad til Larvik Øst Rotaryklubb er 1. oktober 2018, men det er fint om det søkes FØR.